Cancer blomsten har krydset Limfjorden to gange og har slået en lille ring rundt i Nordjylland. Og så har TV2 Nords blomst konkurrence fra Go' aften Danmarks blomst, der også har fundet vej til Nordjylland. Du kan følge alle ti blomsters færd rundt om i landet på cancer.tv2.dk/stafetten Formålet med stafetten er at samle så mange penge ind som overhovedet muligt. Hver gang blomsten skifter ejer, så donerer HTH Køkkener 15 kroner til Knæk Cancer kampagnen. På nuværende tidspunkt har TV2 Nords blomst skiftet ejer 88 gange siden søndag, og dermed er der indsamlet 1320 kroner. Hvis du ser blomsten i dit område, så er det med at gribe chancen for at få fingrene i den. Men det gælder også om at bringe blomsten hen til et sted, hvor den rigtigt kan gå på omgang. Det kan eksempelvis være en arbejdsplads, skole eller et indkøbscenter. Men kun fantasien sætter grænser, så længe blomsten bare bevæger sig.

Referat:
Blomsten, der er på stafet i Nordjylland er på vej til at have slået en lille ring.